Author: TTK User

Számértékelés
37. félévfolyam, 5. szám, 2008. október 8.

Vezetőszerkesztő: Boldizsár Márton.
Tördelőszerkesztő: Simó Zsófia.
Olvasószerkesztők: Bogsch Ildikó, Tóth Virág.

Általános:
Alapvetően teljesen jó szám lett, szép képekkel, tartalmas cikkekkel, Gólyabál-beharangozóval... Az egészet azonban néhány hiba nagyon beárnyékolta: A címlapon az emlékezetes kisbetűs név – ez az én totális figyelmetlenségem, a faliújságon a kultmelléklet kettévág néhány hirdetést – erre szintén nem gondoltunk, pedig Felhő még meg is kérdezte, és végül egy kép olvashatatlanul halvány. Tanulság: ne rakjunk pdf-ből be képet, mert nem tudjuk szürkézni.
Ezek a hibák betudhatóak a kultmelléklet miatti kapkodásnak, fáradtságnak és ezáltal figyelmetlenségnek, többnyire az én hibáim voltak ezek.

Tördelés: Simó Zsófia 36/36
Szép, gyors, az Egyetemi napoknál kreatív munka.

Olvasás:  Bogsch Ildikó 30/30, Tóth Virág 30/30
Már másodszor dolgoztak ebben a felállásban, és nagyon tanulékonynak bizonyultak. A múlt héten megtanult rutindolgok mindegyikét alkalmazták, nem volt gond a munkájukkal. Utólag sem találtam kirívó hibát. A címlapról meg a képről nem tehetnek, ők már nem látták a címlapot végleges formájában, a képen pedig a mi nyomtatónkkal nem látszott a hiba.

Címlap: Farkas Ákos 6, Csanádi Norbert 4, Vígh-Tarsonyi Gergő 3

3. oldal: Figyelem, figyelem Gólyabál!: Magyar Tibor 5/6
A Gólyaszívatásos visszaemlékezés kicsit erős volt egy olyan cikkben, aminek a célja a rendezvény magasztalása, hogy minél többen jöjjenek el, meg az már annyira régen volt, hogy a most aktív egyetemisták már nem éltek meg olyat. Ez a mondat nem is maradt benne. Amúgy a feladatát ellátta az anyag.
Fotó: archív.

3. oldal: Mondok egy...: Hegedűs László Károly5/5.

4-5 oldal: ELTE Egyetemi Napok: Polyácskó Zsanett 7/8, Werovszky Vera 7/8, Boldizsár Márton 5/8.
Zsani frappánsan írt, és sok érdekességet megtudtunk az együttesekről, cserébe az eseményről kevesebbet. Vera riportja jó, sokat elmond a rendezvényről. Jómagamé elég vérszegény és fantáziátlan.
Fotó: Farkas Ákos, Németh Attila, Csanádi Norbert 10-10-10

6. oldal: Az aranyérmes olimpikon: Gansperger Gábor 18/20
Nagyon érdekes a téma, és külön jó, hogy egy olyan oktató fiáról van szó, aki már szerepelt portréban. Nehéz lehetett belőle kihúzni a szöveget, elég tömören válaszolgatott a srác. Ami baj volt, hogy nem volt fénykép, Gans nem beszélt meg fotóst, vagy Csanna nem beszélte meg vele, nem tudom.

7. oldal: TTT-Nem minden arany, ami fénylik...: Farkas Ákos 15/16
Remek cikk, egy a gond: egy oldal helyett csak két hasáb lett, ez okozott némi fejtörést.

10. oldal: Célzott aszpirin: Zsigmond Áron 18/20
Ez meg két hasáb lett volna, úgyhogy ez is okozott némi gondot, végül megcseréltük a TTT-vel. Amúgy jó cikk, közérthetően leírja a témát, amiről Rektor úr előadott.

11. oldal: A futás biokémiája: Horváth Ákos
Oktatótól kaptuk, így fizetés nem megy érte.

11. oldal: II. Triatlon Est: Regőczi Márton 8/8
Szakértő tudósítás a programról.

12. oldal: Helyvektor: Cseke László 9/10
Szokásosan jó Helyvektor, ezúttal ismét saját kép nélkül.

12. oldal: Főzőcske: Tóth Virág 5/6
Nem kaptunk Tajmitól technikai gondok miatt Főzőcskét, így Virág írt villámgyorsan szerkesztés közben egyet.

13. oldal: Cooltér: Bogsch Ildikó 12/12
Sajnos volt vele némi gond: Bia a munkaverziót küldte el, amiben rengeteg hivatkozás nélküli netes idézet volt. Ezen bepánikolt a szerkesztőség, és Ildi írt egy saját cikket a témában. Ezután derült ki, hogy Bia rossz cikket küldött, de addigra már késő volt.

13. oldal: Négyeshatos: Magyar Tibor 8/8
A befejezés...

14. oldal: Mozizóna – Lógás: Hegedűs László Károly 8/10
Jó cikk, későn jött.

14. oldal: Mozizóna – Hellboy II.: Hegedűs László Károly 8/10
Akárcsak a fenti.

15. oldal: Külszíni fejtés: Szalkay Csilla 10/10
Nem volt vele gond.